7. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 202 της 5/12 Αυγ. 1997 (ΦΕΚ Α΄161) Περί ιδρύσεως Καταστήματος Κράτησης στην Αυλώνα Αττικής. Άρθρο μόνο,.-1.Ιδρύεται Γενικό Κατάστημα Κράτησης, Α τύπου, στην Αυλώνα Αττικής και στις εγκαταστάσεις της Στρατιωτικής Φυλακής Αυλώνας των οποίων η χρήση παραχωρήθηκε για το σκοπό αυτό στο Υπουργείο Δικαιοσύνης από το Υπουργείο Εθνικής Άμυνας. 2.Ως προς τη λειτουργία του ανωτέρω Καταστήματος Κράτησης έχουν εφαρμογή οι διατάξεις του Νόμ. 1851/1989 «Κώδικας βασικών κανόνων για τη μεταχείριση των κρατουμένων και άλλες διατάξεις». 8. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ, ΥΓΕΙΑΣ ΚΑΙ ΠΡΟΝΟΙΑΣ ΚΑΙ  ΔΙΚΑΙΟΣΥΝΗΣ Αριθ. 108842 της 3/12 Δεκ. 1997 (ΦΕΚ Β΄1104) Οργάνωση της παροχής κοινωφελούς εργασίας. Διαδικασία επιλογής, ανάθεση και επίβλεψη της σχετικής εργασίας. Έχοντας υπόψη: α)Τις διατάξεις του άρθρ. 61 του Κώδικα Βασικών Κανόνων για τη Μεταχείριση των Κρατουμένων (Νόμ. 1851/1989). β)Τις διατάξεις της παρ. 3 του άρθρ. 29 του Νόμ. 1941/1991. γ)Τις διατάξεις των παρ. 6, 7, 8 (εδάφ. α΄ και γ΄) και 9 του άρθρ. 82 Π. Κ., όπως τροποποιήθηκαν από την διάταξη της παρ. 3 του άρθρ. 29 του Νόμ. 1941/1991 και τις διατάξεις της παρ. 3 (περιπτ. δ΄, ε΄, στ΄) του άρθρ. 1 του Νόμ. 2408/1996. δ)Τη διάταξη της παρ. 1 του άρθρ. 6 του ΥΑ ΔΙΔΚ/Φ.1/20199 (ΦΕΚ 801, Β, 5.9.97). ε)Το γεγονός ότι από την δημοσίευση της παρούσης δεν προκαλείται δαπάνη εις βάρος του Κρατικού Προϋπολογισμού. στ)Την αριθ. ΔΙΔΚ/Φ.1/20199/5.9.97 απόφαση για την ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης, αποφασίζουμε: 1.Καταρτίζουμε Πίνακα, ο οποίος επισυνάπτεται, με τις υπηρεσίες του κράτους, τους οργανισμούς τοπικής αυτοδιοίκησης, των νομικών προσώπων του δημοσίου τομέα και των μη κερδοσκοπικών  Σελ. 678(β) Τεύχος      Σελ.      κοινωφελών νομικών προσώπων ιδιωτικού δικαίου που έχουν τη δυνατότητα να δεχθούν άτομα για να παράσχουν κοινωφελή εργασία σύμφωνα με τις διατάξεις των παρ. 6, 7, 8 (εδάφ.α΄, γ΄) και 9 του άρθρ. 82 του Π. Κ., την περίπτ. γ΄ της παρ. 3 του άρθρ. 100 Α  του Π. Κ., την διάταξη της παρ. 8 του άρθρ. 100 Α  του Π. Κ.  καθώς και το άρθρ. 61 του Κώδικα Βασικών Κανόνων για τη Μεταχείριση των Κρατουμένων (ΚωδΜεΚ). Ο Πίνακας αυτός θα ανανεώνεται, με υπουργική απόφαση, όποτε κρίνεται αναγκαίο. Με την υπ’αριθ. 138317/4/13 Ιαν. 2005 (ΦΕΚ Β΄ 17), απόφ. Υπ. Δικ. ανανεώθηκε ο προβλεπόμενος από την  άνω παράγραφο Πίνακας. Με την υπ’ αριθ. 130433/21 Νοεμ.-8 Δεκ. 2006 (ΦΕΚ Β΄ 1786), απόφ. Υπ. Εσωτ. Δημ. Διοίκησης. και Αποκέντρωσης – Εθν. Παιδείας και Θρησκευμάτων - Απασχ. και Κοινων. Προστασίας - Υγείας και Κοινων. Αλληλεγγύης - Δικαιοσύνης, καταρτίστηκε νέος πίνακας φορέων που συμμετέχουν στην εφαρμογή του θεσμού της παροχής κοινωφελούς εργασίας. Με την υπ’ αριθ. 119663/19 Νοεμ.-4 Δεκ. 2007 (ΦΕΚ Β΄ 2307), απόφ. Υπ. Εσωτ. Δημ. Διοίκησης. και Αποκέντρωσης – Εθν. Παιδείας και Θρησκευμάτων - Απασχ. και Κοινων. Προστασίας - Υγείας και Κοινων. Αλληλεγγύης - Δικαιοσύνης, καταρτίστηκε νέος πίνακας φορέων που συμμετέχουν στην εφαρμογή του θεσμού της παροχής κοινωφελούς εργασίας 2.Καθορίζουμε τον ειδικότερο τρόπο εφαρμογής του θεσμού παροχής κοινωφελούς εργασίας. 2.1.Επιλογή τόπου και είδους παροχής της κοινωφελούς εργασίας. Με βάση το συνημμένο Πίνακα ο εισαγγελέας α) του δικαστηρίου που εξέδωσε την απόφαση μετατροπής της περιοριστικής ποινής της ελευθερίας σε κοινωφελή εργασία, σύμφωνα με την παρ. 6 του άρθρ. 82 του Π. Κ., ή του δικαστηρίου που ανέστειλε την εκτέλεση της ποινής, ιδίως σύμφωνα με τις περιπτ. β΄ και γ΄ της παρ. 3 του άρθρ. 100 Α  του Π. Κ., ή β) του συμβουλίου πλημ/κών του τόπου έκτισης της ποινής, το οποίο αποφασίζει σχετικά με τη μετατροπή της ποινής φυλάκισης κρατουμένου σε ποινή παροχής κοινωφελούς εργασίας, σύμφωνα με τα άρθρ. 61 και 121 ΚωδΜεΚ, επιλέγει τον τόπο και το είδος της εργασίας, σε συνεννόηση με τον καταδικασμένο, ο οποίος ζητεί ή αποδέχεται την παροχή κοινωφελούς εργασίας. 6.Ι.θ.7-8 Σωφρονιστικός Κώδικας Για την επιλογή του τόπου παροχής της κοινωφελούς εργασίας λαμβάνεται υπόψη ο τόπος διαμονής του παρέχοντος την εργασία, εκτός αν υπάρχει ειδικός λόγος απομάκρυνσής του από την περιοχή της κατοικίας του. Για την επιλογή του είδους της παρεχόμενης κοινωφελούς εργασίας λαμβάνεται υπόψη ιδίως: i) η φύση και οι  συνθήκες τέλεσης της αξιόποινης πράξης, ii)η ηλικία και η υγεία του καταδικασμένου, iii)το επάγγελμα ή οι δεξιότητές του, και iv)η ύπαρξη στον φορέα παροχής εργασίας υποστηρικτικού συστήματος που θα πλαισιώνουν το άτομο, το οποίο θα παρέχει κοινωφελή εργασία. 2.2.Τρόπος παραγωγής κοινωφελούς εργασίας – Ανάθεση. Ο εισαγγελέας του δικαστηρίου ή του συμβουλίου πλημμελειοδικών, ανάλογα με την περίπτωση, επικοινωνεί με τον φορέα που έχει επιλεγεί και ρυθμίζει τις λεπτομέρειες παροχής κοινωφελούς εργασίας. Συγκεκριμένα: i)διερευνά τη δυνατότητα επίβλεψης του παρέχοντος κοινωφελή εργασία από υπάλληλο του φορέα, και αν αυτό δεν είναι εφικτό, από όργανα της διοίκησης, μέλη συλλογικών οργάνων κ.λπ. σύμφωνα με την παρ. 8 του άρθρ. 82 του Π. Κ., όπως τροποποιήθηκε από την περίπτ. ε΄ της παρ. 3 του άρθρ. 1 του Νόμ. 2408/1996, ii)επικοινωνεί με τον επιβλέποντα, του ανακοινώνει τις ώρες παροχής κοινωφελούς εργασίας και άλλα στοιχεία σχετικά με τον καταδικασμένο και του αναθέτει την επίβλεψη και iii)επικοινωνεί με τον εισαγγελέα του τόπου παροχής της κοινωφελούς εργασίας, ο οποίος αναλαμβάνει την εποπτεία. Η διαδικασία της ανάθεσης μπορεί να διευκολυνθεί μετά από προηγουμένη αίτηση του κατηγορουμένου μέσω του συνηγόρου του στον αντίστοιχο φορέα, ο οποίος θα βεβαιώνει ότι σε περίπτωση απόφασης μετατροπής της στερητικής ποινής της ελευθερίας σε κοινωφελή εργασία αποδέχεται να απασχολήσει ή και να επιβλέψει τον καταδικασμένο σε κοινωφελή εργασία. 2.3.Συμφωνητικό – Επίβλεψη. Σύμφωνα με το Νόμο, (άρθρ. 1 παρ. 3 περίπτ. στ΄ του Νόμ. 2408/96) η εργασία του παρέχεται από υπαιτιότητα του καταδικασμένου ελλιπώς ή πλημμελώς συνεπάγεται την παύση της μετατροπής της ποινής σε ποινή παροχής κοινωφελούς εργασίας. Για το  λόγο αυτό, το άτομο που παρέχει την κοινωφελή εργασία, πρέπει να γνωρίζει ευθύς εξ αρχής τους όρους παροχής της και τις συγκεκριμένες υποχρεώσεις του. Για το σκοπό αυτό καταρτίζεται συμφωνητικό μεταξύ του επιβλέποντος την κοινωφελή εργασία υπαλλήλου ή οργάνου και του παρέχοντος την εργασία αυτή και υπογράφεται από τον τελευταίο. Στο  εν λόγω συμφωνητικό αναγράφονται λεπτομερώς οι ημέρες της εβδομάδας, οι ώρες, η διάρκεια, η έναρξη και η λήξη της παροχής κοινωφελούς εργασίας καθώς και γενικά όλες οι υποχρεώσεις του ατόμου που αναλαμβάνει την παροχή κοινωφελούς εργασίας. Επίσης σημειώνεται ότι η κοινωφελής εργασία παρέχεται χωρίς αμοιβή ή ευεργετικό υπολογισμό των ημερών εργασίας. Ο επιβλέπων ενημερώνει και τον αρμόδιο εισαγγελέα τόσο με κάθε έναρξη κοινωφελούς εργασίας, όσο και ανά δεκαπενθήμερο σχετικά με την έκβασή του, προκειμένου αυτό να ασκήσει την προβλεπόμενη από το νόμο εποπτεία. (Ακολουθεί πίνακας)

[Source: greek_legal_code_raptarchis | Tokens: 6174]